Eelotsusetaotlus, mille on esitanud Vilniaus miesto apylinkės teismas (Leedu) 12. veebruaril 2014 – ERGO Insurance SE, keda esindab tema Leedu filiaal ERGO Insurance SE versus If P&C Insurance AS, keda esindab tema filiaal If P&C Insurance AS
(kohtuasi C-359/14)
Kohtumenetluse keel: leedu
Eelotsusetaotluse esitanud kohus
Vilniaus miesto apylinkės teismas
Põhikohtuasja pooled
Hageja: ERGO Insurance SE, keda esindab tema Leedu filiaal ERGO Insurance SE
Kostja: If P&C Insurance AS, keda esindab tema filiaal If P&C Insurance AS
Eelotsuse küsimused
Kas Euroopa Parlamendi ja nõukogu 17. juuni 2008. aasta määruse (EÜ) nr 593/2008 lepinguliste võlasuhete suhtes kohaldatava õiguse kohta („Rooma I”)1 artikli 4 lõiget 4, mis sätestab, et „[j]uhul kui kohaldatavat õigust ei saa kindlaks määrata lõike 1 või 2 kohaselt, on leping reguleeritud selle riigi õigusega, millega leping on kõige tihedamalt seotud”, tuleb tõlgendada nii, et asjaoludel nagu käesolevas asjas tuleb kohaldada Saksamaa õigust?
Kui vastus esimesele küsimusele on eitav, siis kas Euroopa Parlamendi ja nõukogu 11. juuli 2007. aasta määruse (EÜ) nr 864/2007 lepinguväliste võlasuhete suhtes kohaldatava õiguse kohta („Rooma II”)2 artiklis 4 sätestatud põhimõtet tuleb tõlgendada nii, et asjaoludel nagu käesolevas asjas tuleb veduki ja haagise kindlustusandja vahelises vaidluses kohaldatav õigus kindlaks määrata vastavalt selle riigi õigusele, kus liiklusõnnetusest tingitud kahju tekkis?
____________
1     EÜT L 177, lk 6.
2     EÜT L 199, lk 40.